Številka: 478-0006/2026-2

Datum: 21.1.2026

Na podlagi 49. in 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) ter v skladu z 19. členom Uredbe o stvarnem premoženju države in lokalnih skupnosti (Uradni list RS, št. 31/18) Občina Horjul objavlja:

**NAMERO O SKLENITVI NEPOSREDNE POGODBE**

za oddajo poslovnega prostora v 1. nadstropju stavbe na naslovu Slovenska 7, Horjul, v izmeri 18,60 m², v najem, s skupno rabo sanitarij za goste, na skici označen z rumeno barvo.

Najnižja cena mesečnega najema nepremičnine znaša **160,00 EUR (cena brez DDV)\***, poleg najemnine pa je najemnik zavezan plačevati obratovalne stroške (vodarina, kanalščina, odvoz smeti, …) dobaviteljem oziroma izvajalcem storitve, s katerimi je najemnik zavezan skleniti potrebne pogodbe. Najemnik plačuje stroške električne energije glede na dejansko porabo, račun za porabo električne energije se izstavlja na vsaka 2 meseca. Za zavarovanje svoje opreme v objektu mora najemnik poskrbeti sam. Najemnik souporablja sanitarije v 1. nadstropju. Najemnik lahko skladno z dogovorom in upoštevanjem zakonodaje souporablja tudi parkirno in dostopno površino pred objektom in prejme eno dovolilnico za parkiranje.

Poslovni prostor je oddan v najem, ki se izteče z 31.3.2026, tako da se najemno pogodbo sklepa za obdobje po izteku obstoječe najemne pogodbe od 1.4.2026 dalje.

*\* najnižji ponujeni znesek je 160,00 EUR/prostor (cena brez DDV). V primeru, da se bo na namero prijavilo več zainteresiranih oseb, bodo z njimi opravljena pogajanja o ceni. Izbran bo ponudnik, ki bo ponudil najvišji znesek za mesečni najem nepremičnine.*

Za objekt je izdelana energetska izkaznica št. 2025-913-244-120175, ki velja do 7.2.2035.

Rok za prijavo na namero je 20 dni od objave na spletni strani Občine Horjul. Prijavo na namero lahko ponudniki oddajo pisno na naslov Občina Horjul, Občinski trg 1, 1354 Horjul, oziroma po elektronski pošti na naslov Občine Horjul: [obcina@horjul.si](mailto:obcina@horjul.si). Upoštevane bodo vse prijave, ki bodo prispele na e-naslov do izteka zadnjega dne objave oz. bodo oddane po pošti z oznako priporočeno zadnji dan objave.

Za najem predmetnih nepremičnin bo sklenjena najemna pogodba za nedoločen čas.

Kontaktna oseba za dodatne informacije o predmetnih nepremičninah je Jure Simič, [obcina@horjul.si](mailto:obcina@horjul.si), 01 759 11 29.

Občina Horjul si pridržuje pravico, da lahko do sklenitve pravnega posla, brez odškodninske odgovornosti, ustavi postopek.

|  |  |
| --- | --- |
|  | Janko Prebil  Župan Občine Horjul |

Priloge:

* skica prostorov, namenjenih za oddajo v najem
* energetska izkaznica